**R O M Â N I A**

**JUDEŢUL SIBIU**

**CONSILIUL LOCAL AL COMUNEI ORLAT**

**Comuna Orlat , str. Avram Iancu , nr. 202 , tel/fax 0269/571104 , 0269/571455**

**P R O C E S - V E R B A L**

**încheiat azi 27 mai 2021 în şedinţa ordinara a**

# Consiliului Local al Comunei Orlat

Înainte de începerea şedinţei doamna secretar general le comunică doamnelor şi domnilor consilieri că au primit 2 exemplare din formularul declaraţiei de avere şi al declaraţiei de interese pe care au obligaţia să le completeze şi să le depună până la data de 15.06.2021 la secretarul general al Comunei Orlat .

Se declară deschisă şedinţa ordinară a Consiliului Local Orlat , din data de 27 mai 2021 ora 14:00 .

Sunt prezenti 12 consilieri . Absenţi :

Este prezent si dl . Neamţu Ioan – Şeful RPL OS Cindrel RA

Se prezinta următorul proiect al ordinii de zi :

O R D I N E D E Z I :

1. Proiect de hotărâre privind alegerea preşedintelui de sedinţă .

- iniţiator: Primar - Gâţă Aurel

2. Prezentarea şi aprobarea Procesului – Verbal al şedinţei ordinare din data de 9 aprilie 2021

-iniţiator secretar general : Vulea Monica - Elena

3. Proiect de hotărâre privind aprobarea execuţiei bugetare pe trimestrul I anul 2021

- iniţiator: Primar - Gâţă Aurel

4. Proiect de hotărâre privind aprobarea execuţiei bugetare pentru anul 2020 pentru Regia Publică Locală Ocolul Silvic Cindrel RA

- iniţiator: Primar - Gâţă Aurel

5. Proiect de hotărâre privind aprobarea bugetului de venituri şi cheltuieli pentru Regia Publică Locală Ocolul Silvic Cindrel RA pe anul 2021

- iniţiator: Primar - Gâţă Aurel

6. Proiect de hotărâre privind aprobarea volumului şi destinaţiei masei lemnoase ca ,, lemn fasonat’’ şi ,, masă lemnoasă pe picior’’ce urmează a se recolta în anul 2021 din fondul forestier propriu Comunei Orlat prin Regia Publică Locală Ocolul Silvic Cindrel RA

- iniţiator: Primar - Gâţă Aurel

7. Proiect de hotărâre privind aprobarea nivelului maxim al tarifelor pentru prestările de servicii de exploatări forestiere, în scopul exploatării masei lemnoase, în anul 2021

- iniţiator: Primar - Gâţă Aurel

8. Proiect de hotărâre privind aprobarea preţului pentru vânzarea directă către populaţie a lemnului fasonat din Depozitul Orlat, în anul 2021

- iniţiator: Primar - Gâţă Aurel

9. Proiect de hotărâre privind aprobarea modificării organigramei şi a statului de funcţii pentru aparatul de specialitate al autorităţii executive din Comuna Orlat şi serviciile publice , fără personalitate juridică , de subordonare locală

- iniţiator: Primar - Gâţă Aurel

10. Proiect de hotărâre privind aprobarea cuantumului burselor si numărului acestora pentru elevii din învătământul preuniversitar de stat din Comuna Orlat aferente anului 2021

- iniţiator: Primar - Gâţă Aurel

11. Proiect de hotărâre privind aprobarea actualizării indicatorilor tehnico-economici pentru obiectivul de investiţie ,, Reţea aducţiune apă brută Orlat, judeţul Sibiu ’’

- iniţiator: Primar - Gâţă Aurel



12. Proiect de hotărâre privind aprobarea modificării traseului reţelelor la obiectivul de investiţii ,,Extinderea şi modernizarea sistemelor de alimentare cu apă şi canalizare menajeră în localitatea Orlat, Comuna Orlat, judeţul Sibiu’’

- iniţiator: Primar - Gâţă Aurel

13. Informare privind aderarea Comunei Orlat la Asociaţia de Dezvoltare Intercomunitară ,, Asociaţia de apă Sibiu’’

14. Întrebări , interpelări .

Dl Primar propune suplimentarea ordinii de zi cu încă un proiect de hotărâre şi anume :

O R D I N E D E Z I S U P L I M E N T A R Ă :

1. Proiect de hotărâre privind aprobarea documentaţiei cadastrale de dezmembrare a imobilului înscris în CF 105217 Orlat , nr. cad. 105217

- iniţiator: Primar - Gâţă Aurel

Dl Primar spune că este vorba despre un teren de pe strada Nouă pentru care se propune dezmembrarea.

Dl Preşedinte de şedinţă întreabă unde se află terenul iar dl Primar răspunde că se află la intrarea din Orlat spre Gura Râului lângă Iacob.

Se aprobă cu 12 voturi pentru ordinea de zi şi ordinea de zi suplimentară.

Se da citire proiectului de hotarare de la punctul 1.

Se alege presedinte de sedinta dl Olariu Constantin Alexandru cu 12 voturi pentru .

Se prezinta si se supune aprobarii procesul verbal al sedintei ordinare din data de 9 aprilie 2021.

Cu 12 voturi pentru este aprobat procesul verbal al sedintei ordinare din data de 9 aprilie 2021, fără obiecţii.

Se dă citire punctului 3 al ordinii de zi , Proiect de hotărâre privind aprobarea execuţiei bugetare pe trimestrul I anul 2021.

Dl Primar spune că este vorba descpre banii încasaţi şi cheltuiţi în primul trimestru din anul 2021 , marea parte a cheltuielilor fiind pe secţiunea de funcţionare.

Se supune la vot proiectul de hotărâre privind aprobarea execuţiei bugetare pe trimestrul I anul 2021.

Cu 12 voturi pentru, Consiliul Local al Comunei Orlat aprobă execuţia bugetară pe trimestrul I anul 2021.

Este prezent la şedinţă şi dl consilier Albu Ilie

Se dă citire punctului 4 al ordinii de zi Proiect de hotărâre privind aprobarea execuţiei bugetare pentru anul 2020 pentru Regia Publică Locală Ocolul Silvic Cindrel RA

Dl Primar îl roagă pe Şeful Regiei Publice Locale Ocolul Silvic Cindrel , dl Neamţu Ioan să prezinte situaţia.

Dl Neamţu spune că va prezenta Consiliului Local al Comunei Orlat parcursul economic al RPL OS Cindrel RA pentru anul 2020, propunerile pentru 2021, volumul şi destinaţia masei lemnoase , preţul pentru serviciile de exploatare şi preţul pentru masă lemnoasă.

Spune că la decontul pe 2020 , se observă că a fost o perioadă dificilă în anul 2020 cu impact mare asupra economiei. A începul să crească piaţa lemnului datorită următorilor factori : cerere pentru export , sumal - urmărire masă lemnoasă , toate acestea ducând la scumpiri. Mai spune că la o licitaţie din februarie s-a vândut jumătate din cantitatea din 2020. În anul 2020 s-a aprobat un volum de taiere de 10.500 m3  din care s-au exploatat 7.200 m3.

Menţionează că în 2020 s-a realizat profit , s-a reuşit menţinerea unui echilibru, venituri de aproximativ 1.600.000 lei şi cheltuieli de 1.540.000 lei pe o vânzare a lemnului de 7.200 m3.

Pentru 2021 s-a mărit cota de tăiere la 11.000 m3 din care 2.000 pentru populaţie , 8.800 pentru industrie şi o cotă de 200 m3 pentru consum propriu.

Penrtru anul 2020 au fost achitate chiriile, datoriile la stat , iar salariile au fost achitate la zi.

Pentru 2021 se propune ca licitaţiile să fie în plic închis fiind foarte puţini ofertanţi având o suprafaţă mică de pădure. Mai spune că preţurile pentru exploatare au fost majorate cu 5 lei faţă de anul trecut.

Dl Neamţu spune că la Cristian s-a propus diminuarea preţului la lemnul de foc pentru locuitori la 250 lei/m3  adică 625 lei/stânjen iar prin adresa transmisă s-a propus şi la Orlat acelaşi preţ.

Dl consilier Muntean Ioan întreabă dacă preţul este cu TVA iar dl Neamţu răspunde că da .

Dl Consilier Muntean Ioan întreabă la persoanele din alte localităţi cum se încasează iar dl Neamţu spune că la persoanele din alte localităţi li se asigură transportul iar transportul se încasează.

Doamna consilier Neagu întreabă dacă este vorba despre fag iar dl Neamţu răspunde că este vorba despre lemnde foc lobde balotat.

Dl consilier Gâţă Ioan întreabă cum s-a calculat transportul iar dl Neamţu răspunde că preţul transportului a fost stabilit de Consiliul de Administraţie.

Dl Primar este de părere că pentru persoanele care comercializează lemnar ar trebui interzisă recomercializarea.

Dl Neamţu spune că nu s-a dat foarte mult lemn şi se vinde doar dacă este surplus.

Mai spune că în ultimii 5 ani nu am trecut de 1.000 m3 vânduţi pe an. În anul 2020 s-au vândut 902 m3 pentru că oamenii au gaz.

Dl consilier Stroia spune că a înţeles că agenţii economici aveau preţ mai mic decât Ocolul.

Dl Primar spune că întâi se asigură necesarul pentru comună.

Dl consilier Milea Ioan spune că a observat că la contul de execuţie pe anul 2020 şi bugetul pe 2021 , rezultatul financiar brut pentru ambii ani se duce către pierderea din 2019 , şi întreabă de cât mai este nevoie ca să se acopere pierderea?

Dl Primar spune că pierderea din 2019 a fost de 197.000 lei.

Dl Neamţu spune că profitul îl ridică pe măsură ce vinde lemnul.

Dl consilier Milea Ioan întreabă : cu prevederile din 2021 speraţi că veţi acoperi pierderea din anul 2019? De asemena mai spune că a observat salariile tesa birou crescute în 2021 şi îl întreabă pe domnul Neamţu dacă doreşte să angajeze.

Dl Neamţu răspunde că prin aplicarea unei legi din statutul personalului silvic , până acum salariile au fost îngheţate şi nu au fost actualizate cu inflaţia.

Doamna consilier Neagu Ioana întreabă în legătură cu 2020 şi 2021 la BVC defalcare alte cheltuieli şi depozite masă lemnoasă sunt sume diferite . Spune că în 2021 la depozit sunt 666.005 lei pe care nu îi regăseşte în anexa de la alte cheltuieli.

Dl Neamţu spune că trebuie adunate sumele de la randurile 17 şi 18 din alte cheltuieli şi rezultă suma respectivă.

Dl consilier Gâţă Ioan întreabă despre zona de împăduriri.

Dl Neamţu spune că fondului forestier nu îi poate fi schimbată destinaţia, şi este prevăzut în Codul silvic dacă tai arborele bătrân trebuie să plantezi unul tânăr , nerespectarea acestora fiind infracţiune.

Dl consilier Gâţă întreabă de zona Mănăstirii iar dl Neamţu spune că la foioase se poate planta în anul tăierii dar la răşinoase nu se poate planta în anul tăierii.

Dl consilier Gâţă întreabă dacă proprietarii de păduri au nevoie de cerere ptr a curătă pădurea iar dl Neamţu răspunde că este nevoie de solicitare în acwst sens , cu viza Primăriei care atestă că persoana respectivă este proprietarul terenului şi se face APV.

Se supune la vot proiectul de hotărâre.

Consiliul Local al Comunei Orlat aprobă cu 13 voturi pentru execuţia bugetară pentru anul 2020 pentru Regia Publică Locală Ocolul Silvic Cindrel RA

Preşedintele de şedinţă, dl consilier Olariu , dă citire punctului 5 al ordinii de zi , Proiect de hotărâre privind aprobarea bugetului de venituri şi cheltuieli pentru Regia Publică Locală Ocolul Silvic Cindrel RA pe anul 2021

Consiliul Local al Comunei Orlat , cu 13 voturi pentru aprobă bugetul de venituri şi cheltuieli pentru Regia Publică Locală Ocolul Silvic Cindrel RA pe anul 2021

Se da citire punctului 6 al ordinii de zi , Proiect de hotărâre privind aprobarea volumului şi destinaţiei masei lemnoase ca ,, lemn fasonat’’ şi ,, masă lemnoasă pe picior’’ce urmează a se recolta în anul 2021 din fondul forestier propriu Comunei Orlat prin Regia Publică Locală Ocolul Silvic Cindrel RA

Dl Muntean Petru este de părere că ar trebui daţi 3.000 m3 pentru populaţie.

Dl Neamţu spune că creşterea anuală a pădurii este undeva la 16.000 m3  şi sunt 3.000 m3  de rărituri în fiecare an iar din cei 3.000 m3 , 1.000 m3 sunt produse principale pentru populaţie

Cu 13 voturi pentru, Consiliul Local al Comunei Orlat aprobă bugetul de venituri şi cheltuieli pentru Regia Publică Locală Ocolul Silvic Cindrel RA pe anul 2021.

Dl Primar spune că în proiectul de hotărâre pentru aprobarea preţului la masa lemnoasă s-a trecut şi reducerea de 25% propusă anul trecut pentru bebneficiarii autorizaţiilor de construire şi îi întreabă pe domnii consilieri dacă menţin reducerea şi în anul 2021 iar toată lumea este de acord.

Se trece la următorul punct al ordinii de zi , Proiect de hotărâre privind aprobarea nivelului maxim al tarifelor pentru prestările de servicii de exploatări forestiere, în scopul exploatării masei lemnoase, în anul 2021.

Dl Neamţu spune că s-au propus următoarele preţuri pe metru cub pentru servicii de exploatare : funicular 150 lei , cai + tractor 120 lei şi tractor 100 lei.

Consiliul Local al Comunei Orlat cu 13 voturi pentru aprobă nivelul maxim al tarifelor pentru prestările de servicii de exploatări forestiere, în scopul exploatării masei lemnoase, în anul 2021.

Dl preşedinte dă citire punctului 8 al ordinii de zi, Proiect de hotărâre privind aprobarea preţului pentru vânzarea directă către populaţie a lemnului fasonat din Depozitul Orlat, în anul 2021

Dl Neamţu spune că sunt aceleaşi preţuri ca şi în anul 2020 cu excepţia lobdelor.

Consiliul Local al Comunei Orlat cu 13 voturi pentru aprobă preţul pentru vânzarea directă către populaţie a lemnului fasonat din Depozitul Orlat, în anul 2021

Se trece la punctul 9 , Proiect de hotărâre privind aprobarea modificării organigramei şi a statului de funcţii pentru aparatul de specialitate al autorităţii executive din Comuna Orlat şi serviciile publice , fără personalitate juridică , de subordonare locală

Doamna secretar general spune că s-a iniţiat acest proiect de hotărâre de catre dl Primar datorita vacantării postului de inspector de la Compartimentul Agricol.

Cu 13 voturi pentru se aprobă de către Consiliul Local al Comunei Orlat modificarea organigramei şi a statului de funcţii pentru aparatul de specialitate al autorităţii executive din Comuna Orlat şi serviciile publice , fără personalitate juridică , de subordonare locală.

Dl preşedinte de şedinţă dă citire punctului 10 al ordinii de zi, Proiect de hotărâre privind aprobarea cuantumului burselor si numărului acestora pentru elevii din învătământul preuniversitar de stat din Comuna Orlat aferente anului 2021

Dl Primar spune că se prevăd în proiectul de hotărâre 3 tipuri de burse : de studii , de merit şi de ajutor social.

Cu 13 voturi pentru, Consiliul Local al Comunei Orlat aprobă cuantumul burselor si numărul acestora pentru elevii din învătământul preuniversitar de stat din Comuna Orlat aferente anului 2021.

Se dă citire punctului 11 al ordinii de zi , Proiect de hotărâre privind aprobarea actualizării indicatorilor tehnico-economici pentru obiectivul de investiţie ,, Reţea aducţiune apă brută Orlat, judeţul Sibiu ’’

Dl Primar spune că în anul 2020 s-a aprobat un deviz dar între timp a apărul în normativul de la gaz interdicţii care nu ne permit să ne apropiem de reţeaua de gaz. De asemenea Comuna Gura Râului are un proiect pentru gaz, era luată în calcul zona verde pentru poziţionarea conductei dar acum trebuie tăiat asfaltul de la DJ. De asemena menţionează faptul că pentru eliberareea autorizaţiei de construire sunt necesare avize, toate cele menţionate anterior ducând la costuri suplimentare pentru lucrare.

Consiliul Local al Comunei Orlat cu 13 voturi pentru aprobă actualizarea indicatorilor tehnico-economici pentru obiectivul de investiţie ,, Reţea aducţiune apă brută Orlat, judeţul Sibiu ’’.

Se trece la următorul punct , Proiect de hotărâre privind aprobarea modificării traseului reţelelor la obiectivul de investiţii ,,Extinderea şi modernizarea sistemelor de alimentare cu apă şi canalizare menajeră în localitatea Orlat, Comuna Orlat, judeţul Sibiu’’

Dl Primar spune că este vorba de spre proiectul pe fonduri europene . Pentru acest proiect s-a aprobat odată modificarea traseului , iniţial s.a propus prelungirea reţelei de apă pe str. Săliştii de la Fronică aproximativ 300 m iar AFIR a spus că nu există pe acea porţiune canal , astfel trebuie din nou modificat traseul şi se va face reţea de apă şi canal pe Calea Poplăcii pe partea stângă. Se schimbă traseul dar valoarea rămâne aceeaşi.

Se aprobă de către Consiliul Local al Comunei Orlat cu 13 voturi pentru modificarea traseului reţelelor la obiectivul de investiţii ,,Extinderea şi modernizarea sistemelor de alimentare cu apă şi canalizare menajeră în localitatea Orlat, Comuna Orlat, judeţul Sibiu’’

Se dă citire punctului de pe ordinea de zi suplimentară, Proiect de hotărâre privind aprobarea documentaţiei cadastrale de dezmembrare a imobilului înscris în CF 105217 Orlat , nr. cad. 105217

Dl Primar spune că este vorba despre o documentaţie cadastrală pentru un teren de la limita cu Gura Râului. Iniţial s-a dezmembrat în 2 parcele iar acum dintr-o parcelă se propune dezmembrarea în 3 parcele.

Consiliul Local al Comunei Orlat cu 13 voturi pentru aprobă documentaţia cadastrală de dezmembrare a imobilului înscris în CF 105217 Orlat , nr. cad. 105217

Se trece la punctul 13 al ordinii de zi, Informare privind aderarea Comunei Orlat la Asociaţia de Dezvoltare Intercomunitară ,, Asociaţia de apă Sibiu’’

Dl Primar spune că am rămas singura localitate care nu suntem membră ADI Asociaţia de apă Sibiu şi trebuie să aderăm la un operator.

Se trece la punctul 14 al ordinii de zi, Întrebări , interpelări.

Dl consilier Olariu întreabă despre drumul de la Balastieră care este sub administrarea Primăriei dacă se poate repara.

Dl Primar menţionează faptul că acela este un drum de hotar.

Dl Olariu spune că cei de la Geiger trec pe acolo.

Dl Primar spuen că dacă găsim bani putem face drumul.

Dl consilier Muntean Petru este de părere că dacă noi îl facem şi circulă pe el doar orlăţenii acesta ar ţine sute de ani.

Dl consilier Olariu este de părere că firma Geiger este principal sursă a deteriorării drumului. .

Dl consilier Muntean Ioan spune că cu un buldozer s-ar putea îndrepta iar dl Viceprimar spune că ar trebui intrat cu un autogreder.

Dl Primar spune că se va face o solicitare către Geiger.

Dl consilier Muntean Petru întreabă de drumul Gării .

Dl Primar spune că atunci când porneşte staţia de asfalt se va turna tot , pe str. Fabricii , pe str. Morii , pe str. Gării.

Dl consilier Muntean Ioan întreabă de gaz.

Dl Primar răspunde că reţeaua este finalizată trebuie predată cartea tehnică .

Dl consilier Gâţă întreabă ce fac cei care au plătit cota iar dl Primar răspunde că trebuie să se adreseze la Asociaţie.

Dl consilier Stroia întreabă de maşinile parcate pe str. Nouă.

Dl Primar răspunde că se va face o notificare în prima fază iar apoi se cor aplica sancţiunile prevăzute în Hotărârea Consiliului Local.

Dl consilier Muntean Ioan sesizează existenţa unei maşini stricate depozitată pe demeniul public.

Având în vedere că nu mai sunt puncte pe ordinea de zi , se declară şedinţa închisă .

**PREŞEDINTE DE SEDINŢĂ , SECRETAR GENERAL COMUNA ORLAT**

**CONSILIER VULEA MONICA – ELENA**

**OLARIU CONSTANTIN ALEXANDRU**